बुल्गारिया

बुल्गारिया दक्खिन-पूरुब यूरोप कय यक्ठु देस होय, जेकर राजधानी सोफ़िया होय।
देश कय सीमा उत्तर मा रोमानिया से, पच्छु मा सर्बिया औ मेसेडोनिया से, दक्खिन मा ग्रीस औ तुर्की से मिलत है। पूरुब मा देस कय सीमा करिया समुन्दर निस्चित करत हय। कला औ तकनीक कय बादे राजनैतिक नजरि से बुल्गारिया कय बजूद पँचवा सदी से देखाय लाग। पहिले बुल्गारियन साम्राज्य (632/681 - 1018) बाल्कन क्षेत्र औ पूरा पूरुबी यूरोप कय बहुत मेर से परभाबित किहिस। बुल्गारियन साम्राज्य कय पतन कय बाद यका ओटोमन सासन कय तरे लाइ गै। 1877-78 मा भवा रुस-तुर्की युद्ध बुल्गारिया राज्य कय फिरसे बसावैम मदद कीहिस। दुसरा विश्व युद्ध कय बाद बुल्गारिया साम्यवादी राज्य औ पुरुबी ब्लाक कय हिस्सा बनि गै। 1989 मा क्रांति कय बाद 1990 में साम्यबादिन कय सत्ता से एकाधिकार खतम होइ गै औ देस संसदीय गणराज्य कय रूप मा आगे बढ़ै लाग। इ देस 2004 से नाटो कय औ 2007 से यूरोपियन यूनियन कय सदस्य होय।
 इतिहास 
बुल्गारिया जवन यूनान औ इस्तांबुल कय उत्तर मा बसा है मनइक बसैक नजर से बहुत पुरान हय। मोंटाना कय आसपास 6800 साल पुरान एक्ठु पट्टिकालेख मिला है जवनेम चार पंक्ति मा 24 चिह्न बना है - यका पढ़ि पाइब अबहिन तक संभव नाइ होइ पा हय लेकिन यसे इ अनुमान लगाइ सका जात हय कि उ समय हिँया मनई रहें।
सन्दर्भ